На основу члана 37. Статута града Ниша (''Службени лист града Ниша'', број 88/08) и члана 14. Одлуке о оснивању Регионалног центра за професионални развој запослених у образовању (''Службени лист Града Ниша'', број 66/2003, 40/2004, 5/2005 и 94/2010),

Скупштина Града Ниша на седници од \_\_\_\_\_\_\_\_\_\_ 2013. године, донела је

**Р Е Ш Е Њ Е**

**I ДАЈЕ СЕ САГЛАСНОСТ** на Програм рада за 2013. годину Регионалног центра за професионални развој запослених у образовању број 32, који је усвојио Управни одбор Установе на седници одржаној 17.01.2013. године.

II Програм рада Установе Регионални центар за професионални развој запослених у образовању за 2013. годину реализоваће се у складу са финансијским планом ове Установе за 2013. годину.

III Решење доставити Регионалном центру за професионални развој запослених у образовању Ниш, Управи за образовање, културу, омладину и спорт и Управи за финансије, изворне приходе локалне самоуправе и јавне набавке.

Број:\_\_\_\_\_\_\_\_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_ 2013. год.

**СКУПШТИНА ГРАДА НИША**

**Председник**

**Проф. др Миле Илић**

***О б р а з л о ж е њ е***

Управни одбор Регионалног центра за професионални развој запослених у образовању је у складу са чланом 14. Одлуке о оснивању Регионалног центра за професионални развој запослених у образовању (''Службени лист града Ниша'', број 66/2003, 40/2004, 5/2005 и 94/2010), донео Програм рада за 2013. годину, број 32 од 17.01.2013.године.

Програмом рада планирани су послови и активности у оквиру делатности за које је Установа основана. У Програму су дати општи подаци о оснивању Установе, делатности, структури запослених, ресурсима, као и годишњи план активности.

У 2013. години, Регионални центар за професионални развој запослених у образовању планира обуку запослених у образовању, промоцију стручног усавршавања, подршку другим ауторима и креирање сопствених програма, развој људских ресурса, сарадњу са другим регионалним центрима, изградњу партнерских односа, обуку за запослене у установи, осавремењивање амбијента за учење и обезбеђење доступности и унапређење сарадње са Градом у сегменту организација манифестација које иницира Град и у изради и реализацији пројеката.

Обука запослених у образовању одвијаће се кроз организацију семинара акредитованих од стране Министарства просвете, науке и технолошког развоја, објављених у Каталогу програма стручног усавршавања запослених у образовању за школску 2012/2013. годину, и наредну школску годину, као и кроз организацију семинара, трибина и обука које министар прогласи приоритетним за ову школску годину.

Чланом 12. став 2. Одлуке о буџету Града Ниша („Службени лист Града Ниша“ број 108/2012) прописано је да „Надлежни орган индиректног корисника доноси годишњи финансијски план у складу са законом, другим прописом или статутом, на који сагласност даје надлежни директни корисник.“

Управа за образовање, културу, омладину и спорт је, као директни корисник дала сагласност на Финансијски план Установе, који је у циљу целовитог сагледавања Програма достављен у прилогу.

Имајући у виду да је програм сачињен у складу са законом, прописима Града и циљевима оснивања Установе, предлаже се доношење решења о давању сагласности на Програм рада за 2013. годину Регионалног центра за професионални развој запослених.

По овлашћењу – Начелник

Управе за образовање, културу,

омладину и спорт

\_\_\_\_\_\_\_\_\_\_\_\_\_\_\_\_

Јелица Велаја